《暮春紫烟楼八咏步陈仪翔年兄百尺楼韵 其二》
明代·邓云霄

山川佳气槛前收，雉堞横烟翠欲流。风月四时供啸咏，图书万卷足夷犹。

渐通庄叟逍遥理，已约卢敖汗漫游。习静不知春事晚，壶中天地自悠悠。

作者简介：明广东东莞人，字玄度。万历二十六年进士。授长洲知县，官至广西参政。有《冷邸小言》、《漱玉斋集》、《百花洲集》等。